MAVEN

***MAVEN*** (***Mars Atmosphere and Volatile EvolutioN***) ir ASV Nacionālās aeronautikas un kosmosa administrācijas (*NASA*) starpplanētu zonde Marsa atmosfēras izpētei. Tā tika palaista 2013. gada novembrī, un 2014. gada septembrī sasniedza Marsu.
2025. gada 6. decembrī pazuda sakari ar zondi.

Misijas galvenais mērķis ir noskaidrot, kā izzūd Marsa atmosfēra un ūdens.

Projektu vada *NASA* Godarda Kosmosa lidojumu centrs, bet misijas galvenais pētnieks ir *Bruce Jakosky* no Bolderas Kolorado universitātes Atmosfēras un kosmosa fizikas laboratorijas. Kosmiskais aparāts ir *[[Mars Scout Program]]* turpinājums. Projekta izmaksas ir 671 miljoni USD.

## Konstrukcija
Kosmisko aparātu izgatavoja uzņēmums *[[Lockheed Martin]]*. Tam pamatā ņemta *[[Mars Reconnaissance Orbiter]]* un *[[2001 Mars Odyssey]]* konstrukcija un sistēmas. Tā korpuss ir 2,3 × 2,3 × 2 m, pie kura pievienoti saules bateriju paneļi ar magnetometriem abos galos.

Zondes sausmasa ir 809 kg, un starta brīdī tajā bija uzpildīti 2454 kg degvielas un oksidētāja.

*Mars Orbiter Mission* uzstādīti zinātniskie instrumenti ar masu 65 kg. Tie apvienoti trīs paketēs:
* daļiņu un laika pakete (*Particles and Field*):
** *Solar Wind Electron Analyzer* (*SWEA*) — mēra saules vēju un jonosfēras elektronus;
** *Solar Wind Ion Analyzer* (*SWIA*) — mēra saules vēja un magnetoapvalka jonu blīvumu un ātrumu;
** *SupraThermal And Thermal Ion Composition* (*STATIC*) — mēra karstos un mērenas enerģijas jonus;
** *Solar Energetic Particle* (*SEP*) — nosaka Saules enerģētiskās daļiņas augšējā atmosfērā;
** *Langmuir Probe and Waves* (*LPW*) — nosaka jonosfēras īpašības un izplūstošo jonu viļņu uzkaršanu un Saules ekstrēmi ultravioletā starojuma ietekmi uz atmosfēru;
** *Magnetometer* (*MAG*) — magnetometrs, kas mēra saules vēju un jonosfēras magnētisko lauku;
* tālizpetas pakete (*Remote Sensing*):
** *Imaging Ultraviolet Spectrometer* (*IUVS*) — mēra augšējās atmosfēras un jonosfēras globālās īpašības;
* *Neutral Gas and Ion Mass Spectrometer* (*NGIMS*, neitrālās gāzes un jonu masas spektrometrs)

## Lidojuma gaita
*MAVEN* tika palaists  18:28 UTC ar nesējraķeti *[[Atlas V/401]]* no Kanaveralas zemesraga Gaisa spēku stacijas starta laukuma *LC-41*. Zonde no augšējās pakāpes *Centaur* atdalījās 19:20:42 UTC un iegāja trajektorijā uz Marsu.

Marsa orbītu zonde sasniedza . Dzinēji tika iedarbināti 01:50 UTC un darbojās 33 minūtes, ieejot planētas orbītā.

2015. gada 19. februārī veikts manevrs, "iegremdējoties" atmosfērā līdz 150 km no planētas virsmas, lai varētu veikt precīzākus atmosfēras mērījumus. Šādi manevri tika veikti vairākkārt.

2016. gada 3. oktobrī *MAVEN* pabeidza vienu pilnu Marsa gadu zinātnisko novērojumu. Misiju pagarināja vēl uz 2 gadiem līdz 2018. gada septembrim.

2019. gada 5. aprīlī navigācijas komanda pabeidza divu mēnešu ilgu aerobremzēšanas manevru, lai pazeminātu *MAVEN* orbītu un ļautu tai labāk kalpot kā sakaru retranslatoram pašreizējiem nolaižamajiem aparātiem, kā arī mobilim *[[Perseverance]]*. Šī jaunā eliptiskā orbīta bija aptuveni 4500 km garumā un 130 km platumā.

2025. gada 6. decembrī pazuda sakari ar zondi. Telemetrijas dati no *MAVEN* liecināja par sistēmu normālu darbību, pirms tas pazuda aiz planētas. Pēc tam, kad kosmiskais aparāts nonāca radioredzamības zonā, *[[NASA Deep Space Network]]* tīkls neuztvēra nekādus signālus.

## Atsauces

## Ārējās saites

* MAVEN  NASA
* MAVEN University of Colorado